Държавен вестник, бр. 81, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  81
за одит и методите за одит, така че Европей­
ската комисия да може да получава незабавно 
докладите за извършения одит.
8. Съгласно чл. 62, параграф 1, буква 
„а“ и чл. 62, параграф 3 от Регламент (ЕО) 
№ 1083/2006, за да се провери функционира­
нето на системата за управление и контрол, 
Одитният орган може да проведе мисии за одит 
на системата в седалищата на организациите, 
участващи в управлението на програмата. 
§ 6. Плащания към бенефициерите
1. Всички плащания от Европейската 
комисия на средства от ЕФРР се превеждат 
по единната банкова сметка на програмата, 
чийто титуляр е Министерството на публич­
ните финанси на Румъния – Сертифициращ 
и разплащателен орган. 
2. Процентът на националното съфинанси­
ране на ниво проект се определя от Съвместния 
комитет за наблюдение чрез Ръководството 
за кандидатстване с цел да се гарантира из­
пълнението на финансовите таблици на про­
грамата; приносът от държавните бюджети на 
двете държави е в размер на максимум 13 % 
от общата допустима стойност на проекта, 
като този принос може да бъде увеличен, за 
да се покрие напълно разликата между общата 
стойност на допустимите разходи и приноса 
от ЕФРР (когато бенефициерите се финанси­
рат от държавния бюджет), и може да бъде 
намален до нула, когато бенефициерите са с 
добри икономически възможности, както и 
във всеки друг случай, договорен между УО, 
НПО и СО. 
3. Националното съфинансиране от дър­
жавните бюджети на Румъния и Република 
България ще се превежда от УО и НПО пряко 
на бенефициерите съгласно § 2, ал. 1, буква 
„е“, съответно § 2, ал. 2, буква „в“ от този 
Меморандум за разбирателство.
4. Плащанията към водещия партньор/
партньори се основават на принципа на въз­
становяване на разходите, като УО и НПО 
могат да решат да извършат авансови плащания 
към бенефициерите от съответната държава 
съгласно националната правна рамка.
5. УО е задължен да информира НПО (чрез 
ИСУ или чрез други средства) за разходите, 
определени за допустими след верифицирането 
на искания за плащане за всеки проект, как­
то и за датата, на която средствата от ЕФРР 
ще бъдат преведени на водещия партньор по 
проекта, съответно националното съфинан­
сиране ще бъде преведено на румънските 
партньори, така че НПО да може да преведе 
съфинансирането на българските партньори 
при спазване на съотношението на допусти­
мите разходи, утвърдено от УО. 
6. Разплащателното звено в румънското 
Министерството на регионалното развитие 
и туризма (отделно звено в структурата на 
Управляващия орган) извършва плащанията 
на средствата от ЕФРР към българските и ру­
мънските водещи бенефициери и плащанията, 
представляващи национално съфинансиране, 
към румънските партньори.
7. УО гарантира, че водещият партньор по­
лучава плащанията от структурните фондове.
8. Средствата от ЕФРР се изплащат в евро 
(€) по банковата сметка на водещия партньор 
след получаване на искане за плащане от 
него. Всеки разход в резултат на промяна на 
обменния курс се поема от водещия партньор/
партньори по проекта. 
9. УО и НПО отговарят за превеждането 
на средства от националното съфинансиране 
пропорционално на договорените проценти на 
съфинансиране и в съответствие с допустимите 
суми на исканията за плащане, утвърдени от 
УО. По този начин сумите, изплатени директно 
на българските/румънските партньори като 
съфинансиране от държавните бюджети, ще 
бъдат съотнесени към процента на разходите, 
декларирани като допустими в договора за 
финансиране от ЕФРР. 
10. Като се има предвид съгласно чл. 79 от 
Регламент (ЕО) № 1083/2006, че натрупаните 
средства от предварителното финансиране и 
междинните плащания от Европейската ко­
мисия не могат да надвишават 95 % от ЕФРР, 
УО и НПО отговарят за финансирането на 
петте процента от ЕФРР, необходими, за да 
се продължи финансирането на проектите до 
приключването на програмата и извършването 
на окончателните плащания от Европейската 
комисия, пропорционално на бюджета на 
дейностите, извършени от българските или 
румънските партньори, както е посочено в 
договорите. 
§ 7. Заявления за плащане до Европейската 
комисия
1. Сертифициращият орган е задължен да 
изготвя и предава на Европейската комисия 
сертифицирани декларации за разходите и 
заявленията за плащане. 
2. Съгласно чл. 76, параграф 3 от Регламент 
(ЕО) № 1083/2006 най-късно до 30 април всяка 
година СО изпраща на Европейската комисия 
прогноза за очакваните заявления за плащане 
за текущата и следващата финансова година. 
УО е отговорен за представянето на разчети 
на заявленията за плащане всяка година до 
5 април на СО.
3. Съгласно чл. 61, буква „а“ от Регламент 
(ЕО) № 1083/2006 СО изготвя и предава 
на Европейската комисия сертифицирани 
декларации за разходите в съответствие с 
изискванията на чл. 78 от Регламент (ЕО) 
№ 1083/2006, както и искания за плащане, 
изготвени по модела, представен в приложе­
ние X от Регламент (ЕО) № 1828/2006, въз 
основа на одобрените разходи, получени от 
контрольорите, определени от УО и НПО, и на 
извършените от УО проверки. По този начин